**ELŐTERJESZTÉS**

**Tárgy:** Beszámoló a Rádió 8 Körmend Kft. 2022-es évben végzett tevékenységéről

A Rádió 8 Körmend Kft. 2022-ben is a korábbi években megszokott, változatlan műsorstruktúrában sugározta adását. Jelen pillanatban 6 fő állandó és 3 fő külsős munkatárs dolgozik napi szinten azért, hogy színvonalas és igényes műsorokkal szolgáljuk ki a Körmenden és a térségben élőket. Hétköznaponként továbbra is három műsorsávban folyik élő műsorszerkesztés. Reggel 7-től 10-ig „Ébresztő Körmend”, 10-től 14-ig „Hashtag”, 14-től 18 óráig pedig a „Latte” című műsort hallgathatják a Körmend és Körmend környékén élők. Este 18 óra után pedig olyan, jól megszokottak magazinműsorok kerülnek adásba, mint a Sztárbeszéd, Útravaló, Életmód.

A hírműsorokra óránként kerül sor, melynek során törekszünk arra, hogy minden Körmendet és a térséget érintő hír megjelenítésre kerüljön. A folyamatosan frissülő zenei kínálatunk biztosítja, hogy a legújabb slágerek kerüljenek sugárzásra.

Továbbra is nehézség, hogy az informatikai és rádiótechnikai eszközök folyamatos amortizálódása miatt ezen eszközök cseréje jelentős mértékben terheli a költségvetést. Az elavult eszközök cseréjét ezért lépésről-lépésre haladva próbáljuk megvalósítani.

Az adózási szabályok, valamint a tavalyi évi infláció miatt bizonyos mértékű béremelést, valamint vállalkozói díjemelést kellett végrehajtanunk a rádiónál dolgozóknál, hogy megtartsuk a munkaerőt.

A 2021-es évhez hasonlóan 2022-ben is a legjobb hallgatottságú helyi adók közt szerepelt a rádiónk a Nemzeti Média- és Hírközlési Hatóság felmérése szerint. A top tíz heti hallgatottság alapján a körmendi rádió műsora a negyedik helyen áll az ország nem megyeszékhelyi kereskedelmi rádiója közül az elérés tekintetében.

**Bevételek:**

Értékesítés nettó árbevétele: 17.219.000,- Ft

Egyéb bevételek: 19.939.000,- Ft

**Költségek:**

Anyagjellegű ráfordítások: 21.531.000,- Ft

Személyi jellegű ráfordítások: 4.239.000,- Ft

Értékcsökkenési leírás: 364.000,- Ft

Egyéb ráfordítások: 358.000,- Ft

**Üzleti tevékenység eredménye: 10.666.000,- Ft**

Kérem a Bizottságot, hogy a beszámolót tárgyalja meg!

**HATÁROZATI JAVASLAT**

Körmend Város Önkormányzata Képviselő-testülete Pénzügyi és Közbeszerzési Bizottsága megismerte és jóváhagyja a Rádió 8 Körmend Kft. 2022. évi mérlegbeszámolóját.

Körmend, 2023. 05. 09.

**dr. Szabó Barna**

**Bizottsági Elnök**